Document ID: 31998R2387

KOMMISSIONENS FORORDNING (EURATOM) Nr. 2387/98 af 3. november 1998 om Det Europæiske Atomenergifællesskabs og Det Europæiske Fællesskabs tiltrædelse som en enkelt part af en aftale mellem Amerikas Forenede Stater, Canada, Sverige og Ukraine, ved hvilken der i 1993 blev oprettet et videnskabs- og teknologicenter i Ukraine
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Atomenergifællesskab, særlig artikel 101, stk. 2,
under henvisning til godkendelse fra Rådet, og
ud fra følgende betragtninger:
Det Europæiske Atomenergifællesskabs og Det Europæiske Fællesskabs tiltrædelse som en enkelt part af aftalen mellem Amerikas Forenede Stater, Canada, Sverige og Ukraine, ved hvilken der i 1993 blev oprettet et videnskabs- og teknologicenter i Ukraine, bør godkendes på Det Europæiske Atomenergifællesskabs vegne -
UDSTEDT FØLGENDE FORORDNING:
Artikel 1
Det Europæiske Atomenergifællesskabs og Det Europæiske Fællesskabs tiltrædelse som en enkelt part af aftalen mellem Amerikas Forenede Stater, Canada, Sverige og Ukraine, hvorved der i 1993 blev oprettet et videnskabs- og teknologicenter i Ukraine, som ændret i protokol af 7. juli 1997 (herefter nævnt som »aftalen«), sammen med erklæringen fra Fællesskabet om artikel 1 godkendes herved på Det Europæiske Atomenergifællesskabs vegne.
Teksten til aftalen, instrumentet for tiltrædelse, og erklæringen er knyttet til denne forordning (1).
Artikel 2
Rådet og Kommissionen udpeger hver en repræsentant for Fællesskabet til styrelsesrådet i henhold til artikel IV, stk. C, i aftalen.
Artikel 3
Centret har status som juridisk person og har den mest omfattende rets- og handleevne, som i henhold til love, der gælder i Fællesskabet, indrømmes juridiske personer; det kan navnlig indgå kontrakter, erhverve og afhænde fast ejendom og løsøre og være part i retssager.
Artikel 4
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. november 1998.

Labels: 7
18
15
5